recursal/SuperWikiNEXT-32B huggingface dataset:
**பெஞ்சமின் சாமுவேல் புளூம்** (*Benjamin Samuel Bloom*, பெப்ரவரி 21, 1913 – செப்டம்பர் 13, 1999) என்பவர் அமெரிக்கக் கல்வி உளவியலாளர் ஆவார். கற்றலில் புலமை பெறுவது தொடர்பான கருத்தியல் கோட்பாட்டில் கல்வி நோக்கங்களை வகைப்படுத்தியதில் பெரும் பங்களிப்பைச் செய்தவர் ஆவார். 1950 களின் மத்தியில் கல்வியின் விளைவுகளைக் குறித்து குறிப்பிடுவது மற்றும் மதிப்பிடுவது தொடர்பான முழுமையான மாதிரியை உருவாக்கிய கல்வியியல் உளவியலாளர்களில் முன்னோடியானவர் ஆவார்.  இருபதாம் நூற்றாண்டின் பிற்பகுதியில், உலகெங்கிலும் உள்ள கல்வியாளர்களின் தத்துவங்கள் மற்றும் நடைமுறைகளில் பெரும் தாக்கத்தை ஏற்படுத்தியவர் ஆவார்.

தொடக்க கால வாழ்க்கை மற்றும் கல்வி
---------------------------------

இவர் பென்சில்வேனியாவிலுள்ள, லேன்ஸ்போர்டு என்னுமிடத்தில் 12 பிப்ரவரி 1913 ஆம் ஆண்டில் பிறந்தார். இவரது பெற்றோர் யூதர்களாக இருந்த காரணத்தால் உருசியாவில் பாகுபாட்டிற்கு ஆளாக்கப்பட்டு அதன் காரணமாக இடம் பெயர்ந்தவர்கள் ஆவர்.  பென்சில்வேனியா மாநிலக் கல்லூரியில் தனது இளங்கலை மற்றும் முதுகலைப் பட்டத்தை 1935 ஆம் ஆண்டு பெற்றார். சிக்காகோ பல்கலைக்கழகத்தில் 1942 ஆம் ஆண்டு முனைவர் பட்டம் பெற்று அங்கேயே கல்வித்துறையில் பயிற்றுவிப்பாளராகவும் தேர்வுத்துறை உறுப்பினராகவும் பணிபுரிந்தார். இவர் 1957-ல் இந்தியாவிற்கு பயணம் மேற்கொண்டு மதிப்பீடு சார்ந்த பணிமனைகள் நடத்தினார். இது இந்தியக் கல்வி முறையில் மாற்றங்களுக்கு வழிவகுத்தது. இவரது கல்விக்கான பங்களிப்பாக கற்றலின் வகைப்பாடு கருதப்படுகிறது.

பணிகள்
------

1956 ஆம் ஆண்டில், புளூம் கல்வியியல் நோக்கங்களின் வகைப்பாடு என்ற நூலின் முதல் தொகுதியை வெளியிட்டார். இந்த நூல் கல்வியில் கற்றல் நோக்கங்களை வகைப்படுத்தியதோடு புளூமின் வகைப்பாடு என்று பரவலாக அறியப்பட்டது. இந்த நூலே மீத்திறம் மிக்க மாணவர்களின் மனச் செயல்பாடுகளுக்கு வடிவம் கொடுத்ததும் அறிதல் திறன் செயல்பாடுகளை வகைப்படுத்திய முதல் அமைப்புமாகும்.  இந்த நூல் கல்விச் சமுதாயத்திற்கு அடிப்படையானதும், அவசியமானதுமாக நிலைநிறுத்தப்பட்டுள்ளது. அரால்டு ஜி சான் மற்றும் 1994 கல்வியியல் கல்விக்கான தேசியக் கழகத்தின் 1994 ஆம் ஆண்டு ஆண்டு மலர் ஆகியவை இணைந்து "1906–81 ஆம் ஆண்டுகளுக்கு இடைப்பட்ட காலத்தில் கலைத்திட்டத்தில் தாக்கம் ஏற்படுத்திய முக்கியத்துவம் வாய்ந்த எழுத்துகள்" என்ற தலைப்பிலான கருத்துக் கணிப்பில் மேற்கூறப்பட்ட உண்மையானது வெளியானது.

மேற்கோள்கள்
-----------

1. ↑  Kovalchick, Ann; Dawson, Kara (2004). *Education and Technology: A-I*. Santa Barbara, CA: ABC-CLIO. பக். 66. பன்னாட்டுத் தரப்புத்தக எண்:1576073513.
2. ↑  Bresler, Liora; Cooper, David; Palmer, Joy (2002). *Fifty Modern Thinkers on Education: From Piaget to the Present Day*. Oxon: Routledge. பக். 86. பன்னாட்டுத் தரப்புத்தக எண்:041522408X.
3. ↑  Karnes, Frances; Nugent, Stephanie (2004). *Profiles of Influence in Gifted Education: Historical Perspectives and Future Directions*. Waco, TX: Prufrock Press Inc.. பக். 18. பன்னாட்டுத் தரப்புத்தக எண்:1882664973. .

வெளி இணைப்புகள்
---------------

* Benjamin Bloom - Mastery Learning பரணிடப்பட்டது 2019-07-02 at the வந்தவழி இயந்திரம்
**ரொசாண்டா ஒசீலியன் தாமஸ்** *(Rozonda Thomas)*  1971 பிப்ரவரி 27 இல் பிறந்தவர்  சில்லி என்ற குழுவின் உறுப்பினரான இவர் ஒரு அமெரிக்க நடனக்கலைஞர், பாடகர், பாடலாசிரியர், நடிகை மற்றும் தொலைக்காட்சிப் பிரபலம் ஆவார். சில்லி என்பது தொழில் ரீதியாகவும் அறியப்பட்ட டி.எல்.சி குழுமத்தின் அங்கமாகும், 20 ஆம் நூற்றாண்டின் சிறந்த பெண் பாடகர்களின் குழுக்களில் ஒன்றாகும்.

ஆரம்ப வாழ்க்கை
--------------

ரொசாண்டா அட்லாண்டா, ஜோர்ஜியாவில் பிறந்தார். 1989 இல் பெஞ்சமின் எலிஜா மேஸ் உயர்நிலை பள்ளியில் படித்தார். அவரது தந்தை அப்துல் அலி, அரபு மற்றும் இந்திய வம்சாவளியைச் சேர்ந்தவர், மற்றும் அவரது தாயார் அவா தாமஸ் ஆப்பிரிக்க அமெரிக்க மற்றும் பூர்வீக அமெரிக்க வம்சாவளியைச் சேர்ந்தவர் ஆவார். தன் தாயால் வளர்க்கப்பட்ட தாமஸ், பின்னர் *சாலி ஜெஸ்ஸி ரபேல்* என்ற தொலைக்காட்சி நிகழ்ச்சியில் 1996 ல் முதன்முறையாக தனது தந்தையைச் சந்தித்த காட்சியை நடித்துக் காட்டினார்.

இசை வாழ்க்கை
------------

ரொசாண்டா முதன்முதலில் *டாமியன் டேம்* என்ற குழுவின் நடனக் கலைஞராக இருந்தார். 1991 ஆம் ஆண்டில், அவர் டி.எல்.சி. நிறுவனத்துடன் இணைந்த *கிரிஸ்டல் ஜோன்ஸ்* என்ற நிறுவனத்திற்கு மாறினார், *லிசா லோபஸ்* என்பவர் இக்குழுவுக்கு "சில்லி" என்று பெயரிட்டார், இதன் மூலம் இக்குழு டி.எல்.சி என்ற பெயரைத் தக்கவைத்துக் கொள்ள முடிந்தது. இக்குழுவின் *ஸ்பைஸ் கேர்ள்ஸ்* மட்டுமே உலகளவில் 65 மில்லியன் பதிப்புகள் விற்பனையானது. மற்றும் அனைத்து காலத்திற்கும் சிறந்த விற்பனையான அமெரிக்கப் பெண் குழுவாக ஆனது. ரொசாண்டா டி.எல்.சி. உடன் பணிபுரிந்து நான்கு கிராமி விருதுகளை வென்றார்.

தனிப்பட்ட வாழ்க்கை
------------------

20 வயதில் ரொசாண்டா தயாரிப்பாளர் டல்லஸ் ஆஸ்டின் என்பவருடன் வாழ்க்கையைத் தொடங்கினார். ரொசாண்டா மற்றும் ஆஸ்டின் ஆகியோருக்கு ட்ரான் ஆஸ்டின் என்ற ஒரு மகன் 1997 ஜூன் 2 இல், பிறந்தார்.

குறிப்புகள்
-----------

1. ↑  "TLC - Biography, Albums, Streaming Links". *AllMusic*.
2. 1 2 3 4  "Rozonda "Chilli" Thomas Biography". Biography.com (FYI/A&E Networks). 3 ஜூலை 2018 அன்று மூலம் பரணிடப்பட்டது. 15 December 2013 அன்று பார்க்கப்பட்டது.
3. ↑  "Rozonda 'Chilli' Thomas". 2017-11-16 அன்று பார்க்கப்பட்டது.
4. ↑   *Ego Trip's Big Book of Racism*. HarperCollins. 2001. .
5. ↑  "The Spicier Girls". *Time* magazine. Archived from the original on 2008-03-28.. பார்த்த நாள்: 2008-02-04.
6. ↑  "TLC Singer Chilli Describes Abortion Grief: 'I Cried Almost Every Day for 9 Years'". LifeSiteNews.com. 2010-05-14. 2010-05-17 அன்று மூலம் பரணிடப்பட்டது. 2012-03-30 அன்று பார்க்கப்பட்டது.
**உ. வாசுகி** இந்திய பெண் அரசியல்வாதிகளில் ஒருவர். இந்திய கம்யூனிஸ்ட் கட்சி (மார்க்சிஸ்ட்)-ன் மத்தியகுழு‍ உறுப்பினரும், தமிழ்நாடு‍ மாநிலக்குழுவின் செயற்குழு‍ உறுப்பினரும், அனைத்திந்திய ஜனநாயக மாதர் சங்கத்தின் தலைவர்களில் ஒருவரும் ஆவார். மகளிர் சிந்தனை என்ற சிற்றிதழின் ஆசிரியருமாவார்.

வாழ்க்கை வரலாறு
---------------

இந்திய கம்யூனிஸ்ட் கட்சி (மார்க்சிஸ்ட்) இன் அரசியல் தலைமைக்குழு உறுப்பினரான ஆர். உமாநாத் இவரது தந்தை, அனைத்திந்திய ஜனநாயக மாதர் சங்கத்தின் முன்னோடித் தலைவர்களில் ஒருவரான பாப்பா உமாநாத் இவரது தாய், இவரது கணவர் ஏ.பி.விஸ்வநாதன் ஆவார்.[]

அரசியல் வாழ்க்கை
----------------

இவர் 1977-ஆம் ஆண்டு இந்திய கம்யூனிஸ்ட் கட்சி (மார்க்சிஸ்ட்) இல் இணைந்தார். கடந்த 37 ஆண்டுகளாக தொடர்ந்து கட்சியில் இருந்து வருகிறார்.[]

வங்கி ஊழியராகப் பணியாற்றிய இவர் 2000இல் விருப்ப ஓய்வு பெற்று கடந்த 14 ஆண்டுகளாக இந்திய கம்யூனிஸ்ட் கட்சி (மார்க்சிஸ்ட்) இன் முழுநேர ஊழியராக செயல்பட்டு வருகிறார். அனைத்திந்திய ஜனநாயக மாதர் சங்கத்தின் பல்வேறு பொறுப்புகளில் பணியாற்றிய இவர் பெண்களுக்கு எதிராக இழைக்கப்படும் அநீதிகளை எதிர்த்த பல்வேறு போராட்டங்களில் மாநிலம் முழுவதும் பிரேமானந்தா, சிதம்பரம் பத்மினி போன்ற போராட்டங்கள் உள்ளிட்டு முக்கிய பங்காற்றியவர். கோகோ கோலாவை எதிர்த்து சிவகங்கை படமாத்தூரில் நடைபெற்ற போராட்டத்தை தலைமையேற்று நடத்தியவர். இந்தியப் பொதுத் தேர்தல், 2014 இல் வடசென்னை மக்களவைத் தொகுதியில் சிபிஐ (எம்) இன் வேட்பாளராக நிறுத்தப்பட்டுள்ளார். மற்றும் அனைத்திந்திய ஜனநாயக மாதர் சங்கத்தின் தலைவர்களில் ஒருவர்.

அதேபோல் சென்னை, மதுரை, காஞ்சிபுரம் உள்ளிட்ட மாவட்டங்களில் பள்ளி, விடுதி மாணவிகள் மீதான பாலியல் துன்புறுத்தலுக்கு எதிராகவும், உத்தப்புரம், புதுக்கோட்டை உள்ளிட்ட பகுதிகளில் தீண்டாமை ஒழிப்புப் போராட்டங்களிலும் ஈடுபட்டவர். சென்னை உள்ளிட்ட பல மாவட்டங்களில் மக்களின் அடிப்படைப் பிரச்சனைகளுக்காக குரல் கொடுத்தவர். தற்போது இந்திய கம்யூனிஸ்ட் கட்சி (மார்க்சிஸ்ட்) இன் மத்தியகுழு உறுப்பினராக உள்ளார்.

எழுதிய புத்தகங்கள்
------------------

* பெண்ணியம் பேசலாம் வாங்க
* பெண்: வன்முறையற்ற வாழ்வை நோக்கி

ஆதாரங்கள்
---------

1. ↑  "*People's Democracy*". 2012-02-05 அன்று மூலம் பரணிடப்பட்டது. 2013-12-21 அன்று பார்க்கப்பட்டது.
2. ↑  "CPI(M) State Secretariats Formed". People's Democracy. 22 மே 2005. 5 பெப்ரவரி 2012 அன்று மூலம் பரணிடப்பட்டது. 21 டிசம்பர் 2013 அன்று பார்க்கப்பட்டது.
3. 1 2  "போராட்டப் பாதைகள் மீது பெண்கள் நம்பிக்கை வைக்க வேண்டும்: உ.வாசுகி". தினமணி. 10 ஆகத்து 2013. 10 ஆகத்து 2013 அன்று மூலம் பரணிடப்பட்டது. 21 திசம்பர் 2013 அன்று பார்க்கப்பட்டது.
4. ↑  "களம் காணும் சிபிஎம் வேட்பாளர்கள்". தீக்கதிர். 18 மார்ச் 2014. 2014-01-18 அன்று மூலம் பரணிடப்பட்டது. 18 மார்ச் 2014 அன்று பார்க்கப்பட்டது.
**மும்மெத்தில் புரோப்பேன்** (*Trimethylolpropane*) CH3CH2C(CH2OH)3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். நிறமற்றது முதல் வெண்மையானது வரையிலான நிறத்தைக் கொண்டிருக்கும் இதில் மூன்று ஐதராக்சில் வேதி வினைக்குழுக்கள் இடம்பெற்றுள்ளன. பரவலாக பலபடித் தொழிற்சாலைகளில் கட்டுறுப்புத் தொகுதியாக மும்மெத்தில் புரோப்பேன் பயன்படுத்தப்படுகிறது.

தயாரிப்பு
---------

மும்மெத்தில் புரோப்பேன் இரண்டு படிநிலை வினைகளின் வழியாகத் தயாரிக்கப்படுகிறது. பியூட்டனாலுடன் பார்மால்டிகைடைச் சேர்த்து வினையில் ஈடுபடுத்தி ஒடுக்க வினைக்கு உட்படுத்துவது முதல் படிநிலையாகும்:

CH3CH2CH2CHO + 2 CH2O → CH3CH2C(CH2OH)2CHO
கன்னிசாரோ வினை இரண்டாவது படிநிலையாகும்:

CH3CH2C(CH2OH)2CHO + CH2O + NaOH → CH3CH2C(CH2OH)3 + NaO2CH
தோராயமாக ஓர் ஆண்டுக்கு 200,000,000 கிலோகிராம் மும்மெத்தில் புரோப்பேன் இம்முறையில் தயாரிக்கப்படுகிறது.

பயன்பாடுகள்
-----------

முக்கியமாக அல்கைடு வகை பிசின்கள் தயாரிப்பில் மும்மெத்தில் புரோப்பேன் ஒரு முன்னோடி சேர்மமாகப் பயன்படுத்தப்படுகிறது. இல்லையெனில், அக்ரைலேற்றப்பட்டும் அல்காக்சிலேற்றம் செய்யப்பட்டும் பல்வேறு பூச்சுகளை உருவாக்க உதவும் பல்வினை ஒருமங்களாகப் பயன்படுத்தப்படுகின்றன.மும்மெத்தில் புரோப்பேனின் எப்பாக்சைடு வழிப்பெறுதிகள் நெகிழ் பாலியுரித்தேன்கள் தயாரிக்கப் பயன்படுகின்றன. அல்லைல் ஈத்தர் வழிப்பெறுதிகள் அயனிப் பரிமாற்ற பிசின்கள் தயாரிப்புக்கான முன்னோடிகளாகும். மும்மெத்தில் புரோப்பேன் ஆக்சிடேன் ஒளித்தூண்டல் பலபடியாக்கல் வினைகளுக்கான தொடக்க வேதிப்பொருளாக செயல்படுகிறது.

மேற்கோள்கள்
-----------

1. 1 2  Peter Werle, Marcus Morawietz, Stefan Lundmark, Kent Sörensen, Esko Karvinen, Juha Lehtonen "Alcohols, Polyhydric" in Ullmann’s Encyclopedia of Industrial Chemistry, Wiley-VCH, Weinheim, 2008.
**சர் ரொனால்டு ஐல்மர் பிசர்** (*Sir Ronald Aylmer Fisher*) அல்லது **ஆர். ஏ. பிசர்**, 17 பெப்ரவரி 1890 – 29 சூலை 1962) என்பவர் ஆங்கிலேய புள்ளியியலாளரும், உயிரியலாளரும் ஆவார். இவர் மெண்டலின் விதிகள், இயற்கைத் தேர்வு ஆகியவற்றை இணைக்க கணிதத்தைப் பயன்படுத்தினார். இதன் மூலம் நவீன பரிணாமப் பகுப்பு எனப்படும் படிவளர்ச்சிக் கொள்கையின் புதிய டார்வினியத் தொகுப்பைக் கண்டுபிடிக்க முடிந்தது. இவர் ஆரம்ப காலத்தில் பிரபலமான இனவாக்க மேம்பாட்டு ஆய்வாளராக இருந்தார். பிழைக்கொள்கைகளில் மிகுந்த ஆர்வமுடையவராக இருந்தார். இதனால் அவர் புள்ளியியல் தொடர்பான கணக்குகளை சோதனை செய்ய நேரிட்டது. 1915-1919 இடைப்பட்ட காலத்தில் அவர் கணித ஆசிரியராகவும், இயற்பியல் ஆசிரியராகவும் விளங்கினார். உலகம் முழுவதும் பயன்படுத்தப்படும் பரவல்படி பகுப்பாய்வு மற்றும் சமவாய்ப்புச்சோதனை மாதிரிகளை ஆராய்ந்தார். நவீன புள்ளியியலின் தந்தை என அழைக்கப்படுகிறார்.

மேற்கோள்கள்
-----------

1. ↑  Yates, F.; Mather, K. (1963). "Ronald Aylmer Fisher 1890-1962". *Biographical Memoirs of Fellows of the Royal Society* **9**: 91–129. doi:10.1098/rsbm.1963.0006.
**டைபோரைன்** *(Diboryne)* என்பது போரான் – போரான் முப்பிணைப்பைக் கொண்டுள்ள ஒரு வேதியியல் சேர்மம் ஆகும். இத்தகையச் சேர்மங்கள் வேதியியல் பிணைப்புகள் தொடர்பான ஆய்வுகளில் அடிப்படை முக்கியத்துவம் பெற்றவையாகக் கருதப்படுகின்றன. போரான் – போரான் முப்பிணைப்பைக் கொண்டுள்ள சேர்மங்கள் ஒரு சிலவே கண்டறியப்பட்டுள்ளன. 2002 ஆம் ஆண்டில் இரண்டு கார்பனோராக்சைடு குழுக்களால் (OC)B≡B(CO) நிலைப்புத்தன்மை அடைந்த டைபோரைன் அணி தனியாக்கலில் தனிப்படுத்தப்பட்டது. அறை வெப்பநிலையில் இரண்டு என்–பல்லினவளையக் கார்பீன் அலகுகளால் நிலைப்புத்தன்மை அடைந்த டைபோரைன் 2012 இல் தனிப்படுத்தப்பட்டது. மூலக்கூறு வட்டணைக் கொள்கையின் அடிப்படையிலான பண்பறிபகுப்பாய்வில், போரான் மூலக்கூறுகள் மட்டும் ஒற்றைப் பிணைப்புகள் கொண்டிருக்குமென எதிர்பார்க்கப்பட்டது. ஆனால், என்–பல்லினவளைய ஈந்தணைவிகளும் பெற்றிருந்தன, மூன்றாவது கிளர்வு நிலையே முப்பிணைப்புகளை அளிக்கின்றன.

மேற்கோள்கள்
-----------

1. ↑  Zhou, M; Tsumori, N; Li, Z; Fan, K; Andrews, L; Xu, Q (2002). "OCBBCO: A neutral molecule with some boron-boron triple bond character". *Journal of the American Chemical Society* **124** (44): 12936–7. doi:10.1021/ja026257+. பப்மெட்:12405806.
2. ↑  Braunschweig, H.; Dewhurst, R. D.; Hammond, K.; Mies, J.; Radacki, K.; Vargas, A. (2012). "Ambient-Temperature Isolation of a Compound with a Boron-Boron Triple Bond". *Science* **336** (6087): 1420–2. doi:10.1126/science.1221138. பப்மெட்:22700924.
3. ↑  Holzmann, N.; Stasch, A.; Jones, C.; Frenking, G. (2011). "Structures and Stabilities of Group 13 Adducts...". *Chemistry: A European Journal* **17** (1521-3765): 13517. doi:10.1002/chem.201101915.
23 அக்டோபர் 1892 தேதியிட்ட "பிளீகென்டெ பிளாட்டர்" (*Fliegende Blätter*) என்னும் சஞ்சிகையில் வெளியான "முயலும் வாத்தும்" ("Kaninchen und Ente") படம்.
**முயல்-வாத்து தோற்றமயக்கம்** என்பது, ஒரு முயலின் தலையையோ அல்லது ஒரு வாத்தின் தலையையோ காணத்தக்க வகையில் அமைந்த ஒர் இரட்டைப் பொருள் காட்டும் படம் ஆகும். இதுவரை அறியப்பட்டவற்றுள் மிகப் பழைய படம் 23 அக்டோபர் 1892 தேதியிட்ட "பிளீகென்டெ பிளட்டர்" (Fliegende Blätter) என்னும் செருமானிய நகைச்சுவைச் சஞ்சிகை ஒன்றின் வெளியானது. அப்படத்தின் கீழே "கூடிய அளவு ஒன்றுபோல் காணப்படும் விலங்குகள் எவை?" என்ற கேள்வியும், "முயலும் வாத்தும்" என்ற விடையும் இருந்ததன. லுட்விக் விட்கென்சுட்டைன் என்பவர் தான் எழுதிய *மெய்யியல் ஆய்வுகள்* (Philosophical Investigations) என்னும் நூலில், இரண்டு வெவ்வேறு விதமான பார்த்தலை (அதைப் பார்த்தல்/ அதுவாகப் பார்த்தல்) விளக்குவதற்குப் பயன்படுத்தியதன் மூலம் இப்படத்தைப் புகழ் பெறச் செய்தார்.

மேற்கோள்கள்
-----------

1. ↑  Weisstein, Eric W. "முயல்-வாத்து தோற்றமயக்கம்", *MathWorld*.
2. ↑  McManus, I. C.; Freegard, Matthew; Moore, James; Rawles, Richard (2010). "*Science in the Making: Right Hand, Left Hand*. II: The duck–rabbit figure". *Laterality* **15**: 167. doi:10.1080/13576500802564266.. பார்த்த நாள்: 18 February 2012.

விக்கிமீடியா பொதுவகத்தில்,  
 ***Rabbit–duck illusion***   
என்பதின் ஊடகங்கள் உள்ளன.
இங்கு காட்டப்பட்டிருக்கும் குவிவு வில்லையின் குவியத்தூரம் 25 செ.மீ, ஆகவே இந்த வில்லையின் ஒளி வலு +4 டையாப்ட்டர்
**டையாப்ட்டர்** (diopter) அல்லது **தையொத்தர்** என்பது வில்லை அல்லது வளைந்த கண்ணாடியொன்றின் ஒளியின் வலுவை அளக்கப் பயன்படும் அலகு ஆகும். இதன் பெறுமானம் குவியத்தூரத்தின் தலைகீழ் அளவு மீற்றரில் அளக்கப்படுவதற்குச் சமமானதாகும். டையாப்ட்டரிற்கேன்று ஒரு சுருக்கக் குறியீடு அனைத்துலக முறை அலகுகள் பட்டியலில் சர்வதேச அளவில் இல்லை. பெர்டினாண்ட் மோனயர் எனும் பிரஞ்சு கண்நோய் நிபுணர் இந்த அலகை 872 ஆம் ஆண்டு அறிமுகம் செய்தார்.

பார்வை அளவையியலில்
------------------

குவியமில் குறைபாடுகளான கிட்டப் பார்வை, தூரப் பார்வை போன்றவற்றிற்கு கண் வைத்தியரால் எழுதப்படும் மருந்துக்குறிப்பில் டையாப்ட்டர் பயன்படுத்தப்படுகிறது. குழிவு வில்லைகள் "எதிர்" பெறுமானத்தை உடையது, கிட்டப் பார்வையைச் சரிசெய்ய பயன்படுத்தப்படுகிறது. குவிவு வில்லைகள் "நேர்" பெறுமானத்தை உடையது, தூரப்பார்வையை சரிசெய்யப் பயன்படுகிறது. மிதமான மையோபியா (கிட்டப் பார்வை) கண்ணிற்கான வில்லையின் பெறுமானம் -1.00 இலிருந்து -3.00 வரையாகும், அதேநேரத்தில் தூரப்பார்வைக்கு +1.00 - +3.00 ஆகும்.

மனிதக் கண்ணின் பார்வை வலு அதன் கருவிழிப்படலத்தின் ஒளிமுறிவு ஆற்றலிலும், வில்லையின் ஒளிமுறிவு ஆற்றலிலும் தங்கி உள்ளது. சாதாரண இளைப்பாறும் கண்ணுக்கான பார்வை வலு 60 டையாப்ட்டர்கள் ஆகும். அண்மையிலும் தூரத்திலும் கண் பொருட்களைப் பார்க்கும்போது இவை மாற்றி அமைக்கப் படும் இது விழியின் ஏற்பவமைவுத் தன்மை எனப்படும். மனித விழியின் பிசிர்த்தசை சுருங்கி விரிவடைதலால் அதனுடன் இணைக்கப்பட்டு உள்ள வில்லையும் சுருங்கி விரிகின்றது. வில்லை எவ்வளவு குவிவாகின்றதோ அவ்வளவு அதன் பார்வை வலு உயர்வடையும். மனிதன் வயதாக ஏற்பவமைவுத் தன்மையில் மாற்றம் ஏற்படுகின்றது. சிறுவர் பருவத்தில் 15 - 20 டையாப்ட்டர்கள் , 25 வயதளவில் 10 டையாப்ட்டர்கள் , 50 வயதளவில் 1 டையாப்ட்டர் என இவை மாறுபடுகின்றன.

உசாத்துணைகள்
------------

1. ↑  "Vergence, vision, and geometric optics". *American Journal of Physics* **43** (9): 766–769. 1975-09-01. doi:10.1119/1.9703. பன்னாட்டுத் தர தொடர் எண்:0002-9505. .
2. ↑  A K KHURANA. Comprehensive Ophthalmology. 4th Edition. 2007.
3. ↑  **Abel, Robert.** The Eye Care Revolution: Prevent and Reverse Common Vision Problems. s.l. : Kensington Books, 2004.
**முயாய் தாய் சாகசக்குழு** தாய்லாந்து திரைப்பட சண்டைக்காட்சிகளுக்காக பன்னா ரிட்டிக்ரையால் உருவாக்கப்பட்ட குழுவாகும். இக்குழுவின் அடிப்படை தற்காப்புக்கலை முயாய் தாய் என்பதால் இது அப்பெயர் பெற்றது.

வரலாறு
------

### பலய படங்கள்

1979ல் தாய்லாந்து கொன்கேன் மாகணத்தில் 20 நபர்களைக் கொண்டு பன்னா ரிட்டிக்ரையால் இக்குழு உருவாக்கப்பட்டது. இவர்கள் 1989ல் வெளிவந்த பார்ன் டூ ஃபைட் திரைப்படத்தில் முதல்முதலில் சண்டைக்காட்சிகளில் ஈடுபட்டனர். 1980-90களில் இக்குழு 50க்கும் மேற்பட்ட குறுஞ்செலவு திரைப்பட சண்டைக்காட்சிகளில் ஈடுபட்டுருக்கின்றனர். 1990ல் இக்குழுவை அந்த குழுவைச் சேர்ந்தவர்களே கலைத்தனர்.

### மீளுருவாக்கம்

மீண்டும் 1999ல் பன்னா ரிட்டிக்ரையால் இக்குழு மீளுருவாக்கப்பட்டது. 2003ல் டோனி ஜா நடிப்பில் வெளிவந்த ஒங் பேக்(பெருஞ்செலவு) திரைப்படத்தில் 
இக்குழுவினர் மீண்டும் பணியாற்றினர்.

திறமைகள்
--------

2004ல் வெளிவந்த பார்ன் டூ ஃபைட் திரைப்படத்தில் இக்குழுவைச் சேர்ந்தவரின் கயறிலா சாகசம்
இக்குழுவில் இருந்து திரைப்பட சண்டைக்காட்சிகளில் ஈடுபடுபவர்கள் பின்வரும் கலைகளில் திறமை பெற்றிருப்பர்.

1. கழைக் கூத்து (acrobatics)
2. சீருடற்பயிற்சி (gymnastics)
3. தற்காப்புக் கலைகள்
	1. மியோதாய்
	2. தாய்க்வண்டோ
	3. வூசூ

திரைப்படங்களில் இக்குழுவினரின் சிறப்புத்திறமைகள்
1. சண்டைக்காட்சிகள் வடிவமைப்பு
2. உயரத்தில் இருந்து கீழே குதிப்பது
3. வாகனங்களில் போகும் போது சண்டையிடுவது

தனித்திறமை
இக்குழுவினரின் சண்டைக்காட்சிகளில் கயிறுகளின் உதவியில்லாமல் சண்டையிடுவர்.

உறுப்பினர்கள்
-------------

1. பன்னா ரிட்டிக்ரை - உருவக்கியவர்
2. டோனி ஜா
3. டான் சுபொங்
4. மேலும் 20 உறுப்பினர்கள்

குறிப்புதவி
-----------

* Rithdee, Kong (July 16, 2004). "Don't try this at home", *Bangkok Post*.
* Rithdee, Kong (June 24 2005). "Getting their kicks" பரணிடப்பட்டது 2007-03-11 at the வந்தவழி இயந்திரம், *Bangkok Post*.
* Pajee, Parinyaporn (Jul 23, 2004). "Back With a Bang" பரணிடப்பட்டது 2008-04-23 at the வந்தவழி இயந்திரம், *The Nation*.
* "Ong Bak Media Kit*"* பரணிடப்பட்டது 2005-12-24 at the வந்தவழி இயந்திரம்
* "Ong Bak Production Notes*"* *Rotten Tomatoes*.
**Page Module:Hatnote/styles.css has no content.**

67பி வால்வெள்ளி நோக்கிய திட்டம் பற்றி அறிய ரொசெட்டா விண்கலம் கட்டுரையைப் பார்க்க.
**ரொசெட்டா திட்டம்** (*Rosetta Project*), லாங் நௌ பவுண்டேசன் என்னும் நிறுவனத்தால் தொடங்கப்பட்டு இயங்கிவரும் ஒரு திட்டம். உலக மொழிகளின் முக்கிய செய்திகளைச் சேமித்து வைப்பதே இத்திட்டத்தின் முக்கிய குறிக்கோள் ஆகும். உலக மொழியியலாளர்களும் மொழிகளைத் தாய்மொழியாகப் பேசுவோரையும் உதவியாகக் கொண்டு இத்திட்டம் வளர்ந்து வருகிறது. உலக மொழிகளில் 1,500 மொழிகளை ஆய்வு செய்ததில், இவற்றில் பல மொழிகளை ஆயிரத்திற்கும் குறைவானவர்களே பேசுகின்றனர் என்று தெரிய வந்துள்ளது. உலகமயமாதலின் விளைவாகவும் ஆங்கிலம் மற்றும் பிற மொழிகளின் ஆதிக்கத்தாலும் இத்தகைய மொழிகள் அழிந்து வருகின்றன.

ரொசெட்டா திட்டத்தின் குறிக்கோள்களுள் முக்கியமான ஒன்று, 13,000 நுண்பக்கங்களைச் சேமித்து வைக்கக்கூடிய 3-அங்குல ரொசெட்டா குறுந்தட்டு ஆகும். அனைத்து மொழிகளையும் ஆராய்ந்து, ஒப்பிட்டு. கல்விக்கும், பிற தொடர்புகளுக்கும் உதவுவதை முதன்மை நோக்காகக் கொண்டு இத்திட்டம் செயல்பட்டு வருகிறது. சிறிய அளவிலான நிக்கல் குறுந்தட்டு, ஆய்வு மேற்கோள் நூல், வளர்ந்து வரும் இணைய சேமிப்பகம் என இத்திட்டம் மூன்று ஊடகங்களில் தகவல்களைச் சேமிக்கிறது.

திட்டம்
-------

ஐம்பது முதல் தொண்ணூறு விழுக்காடு மொழிகள் (ஏறத்தாழ சில ஆயிரம் மொழிகள்)அடுத்த நூற்றாண்டுக்குள் அழிந்துவிடக் கூடும் என ஆய்வுகள் தெரிவிக்கின்றன. இவற்றில் பல மொழிகளில் தகவல்கள் ஆவணமாக சேமித்து வைக்கப்படவில்லை. அழியக் கூடிய இவற்றை மீட்டு புத்துயிர்ப்பது கடினமான செயலாகும். குறைந்த அளவிலான பேச்சாளர்களைக் கொண்டுள்ள மொழிகளைப் பற்றிய ஆய்வுகள் தனிப்பட்ட ஆய்வாளர்களிடமும், சில நூலகங்களிலும் இருக்கின்றன. இவற்றைத் தொகுத்துப் பன்மொழிச் சூழலை பாதுகாப்பதற்காக, 1500 மொழிகளை இணைய வழியாக சேமித்து வழங்க லாங் நௌ பவுண்டேசன் திட்டமிட்டது.

இத்திட்டத்தின் நோக்கங்கள்:

* மொழிகளை ஒப்பிட்டு ஆய்வுக்காகவும் கல்விக்காகவும் பயன்படுத்தும் சூழலை உருவாக்குதல்
* சிறப்பாக இயங்கக் கூடிய மொழிக் கருவியை வழங்குவதன் மூலம், அழிவில் இருக்கும் மொழிகளை காப்பாற்றுதல்
* மனிதர் பேசும் மொழிகளை தொடர்ந்து மேம்படுத்துவதற்கும், பேணப்படுவதற்கும் சிறப்பான செயல்பாடுகளை

செய்தல்

இத்திட்டத்தின் முதல் செயல்பாடாக, ரொசெட்டா குறுந்தட்டில் 1500 மொழிகளைப் பற்றிய பத்து தகவல்கள் இடம்பெற்றுள்ளன. திறந்த மூல மொழிக் கட்டமைப்பை ஏற்படுத்துவதன் மூலம் உலக அறிஞர்களும், தாய்மொழிப் பேச்சாளர்களும் இத்திட்டத்தில் இணைந்து உதவி வருகின்றனர், இத்திட்டத்தினை ஸ்டான்ஃபோர்டு, யேல், பெர்க்கிலி பல்கலைக்கழகங்களிலும் முக்கிய ஆய்வகங்களிலும் அறிமுகப்படுத்தி தகவல்களை ஆவணப்படுத்துகின்றனர். இத்தகவல்கள் இணைய வழி சேமிப்பகம், கலைக் களஞ்சிய ஆய்வு நூல், நீண்ட ஆயுளைக் கொண்ட குறுந்தட்டு ஆகியவற்றின்மூலம் வெளியிடப்படுகின்றன.

இவற்றைப் பெற்று பயன்படுத்த விரும்பும் தன்னார்வலர்க்கும், நிறுவனங்களுக்கும் இவற்றை வழங்கத் திட்டமிடப்பட்டுள்ளது. குறுந்தட்டின் முதல் பதிப்பு நவம்பர் 3, 2008 அன்று வெளியிடப்பட்டது. இக்குறுந்தட்டு நுண்ணோக்கியின் வழியாகப் பார்த்து படிக்கக் கூடிய வகையில் 13,000 பக்கங்கள் சேமிக்கப்பட்டிருந்தன.

மேலும் பார்க்கவும்
------------------

தொடர்புடைய கட்டுரைகள்:

* மொழிப் புத்துயிர்ப்பு
* மொழி மேலாதிக்கம்
* மொழி உரிமை
* மொழி நகர்வு
* பன்மொழியாமை
* தற்கால மொழிகள்

வெளியிணைப்புகள்
---------------

* ரொசெட்டா திட்டத்தின் தளம் (ஆங்கிலத்தில்)
* ரொசெட்டா திட்டம் மொழிகளைக் காப்பாற்றுகிறது - டேன் பேர்பர் நேர்காணல் பரணிடப்பட்டது 2005-12-16 at the வந்தவழி இயந்திரம் (ஆங்கிலத்தில்)
**டைம்** 2006ல் வெளிவந்த தென் கொரியத் திரைப்படமாகும். இதனை கிம் கி-டக் இயக்கியிருந்தார். சூலை 30, 2006 ல் கர்லோவி வரி சர்வதேச திரைப்பட விழாவில் பங்குப்பெற்றது இப்படம்.

கதைச் சுருக்கம்
---------------

காதலன் தன்னை விட சிறந்த அழகுடைய பெண்களை விரும்புகிறான் என்று தவறாக எண்ணி, தன்னுடை முகம் மற்றும் உடலின் தோற்றத்தை மாற்றிக் கொள்ளும் காதலியின் மிகையான அன்பினை இப்படம் கதைகளமாக கொண்டது. தோற்றம் மாறிய பிறகான காதலர்கள் வாழ்வை நெகிழ்வுடன் கூறும் படம்.

கதை
---

சே-ஹீ மற்றும் ஜி- வூ இருவரும் இரு வருடங்களாக ஒன்றாக வாழ்பவர்கள். ஜி-வூ தன்னுடைய காதலன் தன்னைவிடச் சிறந்த தோற்றமுடைய பெண்களிடம் காதல் வயப்பட்டு, தன்னை பிரிந்து சென்றுவிடுவானோ என்று அஞ்சுகிறாள். வேறு பெண்ணுடன் அவன் பேசுகையில் பொறாமை குணம் கொண்டு அவர்களை திட்டுகிறாள். அவளின் செய்கைகளை கண்டு சே-ஹீ மனம் வருந்துகிறான்.

தினம் தினம் ஒரே தோற்றத்துடன் இருப்பதால் தன் காதலன் சே-ஹீவுக்கு சலித்துப் போய்விட்டதாக அவள் நம்புகிறாள். இதனால் அவனுடன் புணருகையில் தன்னை வேறு பெண்ணாக நினைத்துக் கொள்ளும்படி வேண்டுகிறாள். இதற்கிடையே அழகுக்கான அறுவை சிகிச்சை நிறுவனத்தின் விளம்பரத்தினை காண்கிறாள். தன் காதலிடம் எதுவும் கூறாமல் அவள் அறையை காலிசெய்துவிடுகிறாள். சே-ஹீ அவளை காணாது, அவள் இருப்பிடம் வருகிறான். அங்கும் அவள் இல்லாததை கண்டு வருந்துகிறான். அவனுடைய காதலிக்காக இவர்கள் எப்போதும் சந்திக்கின்ற தேநீர் விடுதியில் தினம் காத்திருக்கிறான்.

அங்கு வேலைசெய்யும் பெண்ணொருத்தி இவன் மீது ஈடுபாடு காண்பிக்கின்றாள். ஒரு கட்டத்தில் இருவரும் அறிமுகமாகி, காதலிக்கத் தொடங்குகிறார்கள். அவளுடைய சிறுவயது புகைப்படத்தினை காண சே-ஹீ விரும்பினாலும், அவ்வாறான படம் தன்னிடம் இல்லையென அவள் கூறுகிறாள். தன்னுடைய பழைய காதலியான ஜி-வூவை அவன் இப்போது நினைத்துக் கொண்டிருக்கிறான் என்பதை அப்பெண் உணருகிறாள். இப்போது ஜி-வூ வந்தால் அவளை ஏற்றுக் கொள்வாயா என்று வினவுகிறாள். அவன் அவளையே நினைத்துக் கொண்டிருப்பதாக கூறுகிறான். அப்போது தானே ஜி-வூ எனவும், அவனுக்காக கடுமையான அழகு அறுவைச் சிகிச்சை செய்துகொண்டதையும் கூறுகிறாள். காதலன் அதிர்ச்சியடைகிறான்.

தன்னுடைய பழைய காதலியின் புதிய தோற்றத்தை அவனால் ஏற்றுக்கொள்ள முடியவில்லை. அறுவை சிகிச்சை செய்த மருத்துவரை அனுகி தன்னுடைய தோற்றத்தை மாற்றிக்கொள்கிறான். அதன் பின் ஜி-வூவால் அவனை கண்டறிய முடியவில்லை. அவன் தன் வாழ்விலிருந்து தொலைந்துபோனதை அறிந்து மீண்டும் ஜி-வூ அறுவை சிகிச்சை செய்து தன்னுடைய தோற்றத்தை மாற்றிக்கொள்கிறாள்.

ஆதாரங்கள்
---------

1. ↑  "Time (2007)". *பாக்சு ஆபிசு மோசோ*. Retrieved 4 March 2012.

வெளி இணைப்புகள்
---------------

* இணையதள திரைப்பட தரவுத்தளத்தில் *Time*
* ஹன்சினிமா*Time*
* Film review at the Korea Society Film Journal பரணிடப்பட்டது 2012-04-28 at the வந்தவழி இயந்திரம்
* Essay on Kim Ki-duk at The Korea Society Film Journal பரணிடப்பட்டது 2012-06-27 at the வந்தவழி இயந்திரம்
* டைம் (கொரிய திரைப்படம் 2006) - கிருஷ்ணன் சந்திரசேகரன் - தமிழ்இந்து தளம்
பழனிசெட்டிபட்டி அணைக் கருப்பசாமி
பலியிடுவதற்காக மாலை அணிவித்து நிறுத்தப்பட்டுள்ள ஆடு
பலியிடப்பட்ட ஆடு
கோயிலுக்கு வந்தவர்கள் அனைவருக்கும் அசைவச் சாப்பாடு தயார் செய்யப்படுதல்
**பழனிசெட்டிபட்டி அணைக் கருப்பசாமி கோயில்** தேனி மாவட்டம் பழனிசெட்டிபட்டியில் இருக்கும் முல்லை ஆற்றின் குறுக்கே கட்டப்பட்டுள்ள பழனிசெட்டிபட்டி அணை என்கிற சிறிய அணையின் அருகில் இருக்கிறது. இந்த அணைக் கருப்பசாமி இந்த ஊரிலிருக்கும் அனைவராலும் காவல் தெய்வமாக வணங்கப்படுகிறார்.

கோயில் வரலாறு
-------------

தமிழகத்தில் இருக்கும் நீர்வளங்கள் அனைத்தும் தமிழ்நாடு அரசின் பொதுப்பணித்துறையின் நீர்நுண்ணளவுத் துறையால் நிர்வகிக்கப்பட்டு வரும் நிலையில் தேனி மாவட்டம், பழனிசெட்டிபட்டியில் முல்லை ஆற்றின் குறுக்கே கட்டப்பட்ட அணை இந்த ஊரிலிருக்கும் பழனியப்பா பாசன பரிபாலன சபை எனும் நிர்வாகத்தினரால் நிர்வகிக்கப்படுகிறது. இந்த அணையின் பராமரிப்பு, நீர் பகிர்மானம் உட்பட அனைத்துப் பணிகளையும் இந்த அமைப்பே தனிப்பட்ட முறையில் செய்து வருகிறது. இதற்காக ஆங்கிலேய ஆட்சிக் காலத்தில் இவர்களுக்கு சிறப்பு செப்புப்பட்டயம் வாயிலாக உரிமை வழங்கப்பட்டிருக்கிறது. இந்த அணைக்கு அருகே இந்த நிர்வாகத்தினரால் அமைக்கப்பட்ட கோயில்தான் அணைக் கருப்பசாமி கோயில்.

காவல் தெய்வம்
-------------

முதலில் இந்த ஊரின் தொடக்கக் காலத்திலிருந்த தேவாங்கர் எனும் தேவாங்க செட்டியார் சமூகத்தவர்கள் மட்டும் இந்தக் கோவிலில் வழிபட்டு வந்தனர். இந்தப் பகுதியில் நூற்பாலைகள் போன்ற சில தொழில் நிறுவனங்கள் அமைக்கப்பட்டதால் இந்த நிறுவனங்களில் வெளியூர்களிலிருந்து பணிக்கு வந்து சேர்ந்தவர்கள் இந்த ஊரில் அதிக அளவில் குடியேறத் துவங்கினர். பின்னர் அவர்களும் இந்தக் கோவிலில் வழிபாடுகள் செய்யத் துவங்கினர். தற்போது இந்த ஊரில் இருக்கும் அனைவராலும் அணைக் கருப்பசாமி காவல் தெய்வமாக வணங்கப்படுகிறார்.

வழிபாடு
-------

இந்த ஊரில் பிறக்கும் அனைத்துக் குழந்தைகளுக்கும் முதலாவது முடி எடுக்கும் முன்பாக இந்த அணைக் கருப்பசாமி கோயிலில் சிறப்பு வழிபாடு செய்வது நல்லது என்பது நடைமுறையாகி இருக்கிறது. இந்த வழிபாட்டில் அணைக் கருப்பசாமிக்கு ஆடு, கோழி என்று ஏதாவது ஒன்று பலியிடப்பட்டு அதை அசைவச் சமையல் செய்து அத்துடன் மதுவகைகள், சுருட்டு போன்றவை வைத்து வழிபாடு நடத்தப்படுகிறது. பின்னர் அந்தக் கோவிலுக்கு வந்திருக்கும் அனைவருக்கும் அசைவ உணவளிக்கும் வழக்கம் கடைப்பிடிக்கப்படுகிறது.
**பேட்டி ஜோ வாட்சன் (Patty Jo Watson)** ஓர் அமெரிக்கப் பெண் தொல்லியலாளர். முன்கொலம்பியர் அமெரிக்காவின் இயற்குடிகளின் ஆய்வுக்காகப் பெயர்பெற்றவர். குறிப்பாக, கெண்டுகி வட்டார ம்ம்மத் குகை ஆய்வுகளுக்காக பெயர்பெற்றவர். இவர் புனித உலூயிசில் உள்ள வாழ்சிங்டன் பல்கலைக்கழகத்தின் தொல்லியல் துறையின் தகைமைப் பேராசிரியரானார். இவர் 2004இல் ஓய்வு பெறும்வரை, புனித உலூயிசில் உள்ள வாழ்சிங்டன் பல்கலைக்கழகத்தில் தொல்லியல் துறை மல்லின்கிரோடிட் தகைமைப் பேராசிரியராக இருந்தார்.

கல்வி
-----

வாட்சன் 1959இல் தன் முனைவர் பட்ட்த்தை சிகாகோ பல்கலைக்கழகத்தில் பெற்றார். சிகாகோ ப்ல்கலைக்கழகத்தில் படிக்கும்போது இவர் இராபெட் பிர்எயிடுவுட் அவர்களிடம் பயின்றார்.

வாழ்க்கைப்பணி
-------------

வாட்சன் தொடக்கத்தில் [[பண்டைய அண்மைக் கிழக்கு நாடுகளின் தொல்லியல் ஆய்வில் ஈடுபட்டுள்ளர். இவரது கணவரான ரிச்சர்டு ஏ. வாட்சன் இவரை அன்மைக் கிழக்கு நாடுகளுக்கு மாற்றாக வட அமெரிக்கத் தொல்லியலில் பணிபுரிய இணக்குவித்துள்ளார்.

வாட்சன் நிகழ்வுசார் தொல்லியல் முறையை மின்வைத்தவர். இந்த அணுகுமுறைக்குப் பெரிதும் பங்களிப்பு செய்துள்ளார்.

மேலும் இவர் தொல்லியலுக்கு இனவரைவியலைப் பயன்படுத்தி விளக்கம் அளிப்ப்பவர். இவர் 1960களில் ம்ம்மத் குகையில் ஆய்வு மேற்கொண்டார். அப்போது அரைகுரை தொல்லியல் தரவுகளை நிரப்ப,தொல்வாழ்க்கைமுறை பொழுதுபோக்குகளை நிகழ்த்திப் பார்க்கும் நடைமுறையை அறிமுகப்படுத்தினார். "இவர் தொல்லியற் ப்டிவுகளில் இருந்து தாவர கரிம மாக்க எச்சங்களை மீட்டெடுக்கும் வழிமுறைகளுக்குப் பெரும்பங்களித்துள்ளார்.. மேலும் முன்கொலம்பிய வட அமெரிக்காவில் முன்கோதுமை வேளாண்மையின் தனித்த தோற்றத்தைக் கண்டறிந்தார்." ம்ம்மத் குகையில் வாழ்ந்த அமெரிக்க இயற்குடிகளின் உணவைப் பற்றிய அவரது ஆய்வு, அங்கு வாழ்ந்தவரின் சிறூடல் ஆய்வையும் உள்ளடக்கியதால், பல்துறைபங்களிப்புடையதாகும்.

தகைமைகள்
--------

வாட்சன் 1988இல்தேசிய அறிவியல் கல்விக்கழகத்தின் ஆய்வுறுப்பினராகத் தேர்வு செய்யப்பட்டார். *Discover*அதன் 2002ஆம் ஆண்டு நவம்பர்மாதப் பதிப்பில் 50 அரிய பெண் அறிவியலாளர் பட்டியலில் வாட்சனை சேர்த்து கட்டுரை வெளியிட்டது." அக்கட்டுரை வாட்சனை *வட அமெரிக்கத் தொல்வேளான்மைக் கட்டமைப்புக்கான தரவுகட்காகவும் தொல்லியலில் அறிவியல் முறைகளை அறிமுகப் படுத்தியதற்காகவும் பாராட்டியது." வாட்சன் பொற்பதக்க விருதை தொல்லியல் பங்களிப்புகட்காக 1999இல் அமெரிக்கத் தொல்லியல் நிறுவனத்தில் இருந்து பெற்றார்.*

மேற்கோள்கள்
-----------

1. 1 2 3  Lindsey Alston, ed. (2007). "Patty Jo Watson". *EMuseum*. Minnesota State University, Mankato. 2010-05-28 அன்று மூலம் பரணிடப்பட்டது. 2009-08-19 அன்று பார்க்கப்பட்டது.
2. 1 2 3 4  "Patty Jo Watson Faculty Home Page". Washington University in St. Louis. 2008-10-24 அன்று மூலம் பரணிடப்பட்டது. 2009-08-19 அன்று பார்க்கப்பட்டது.
3. 1 2 3 4 5  "About Alumni: C. Vitae: Cave Crawler". *University of Chicago Magazine* **95** (5). June 2003. பன்னாட்டுத் தர தொடர் எண்:0041-9508.. பார்த்த நாள்: 2009-08-26.
4. ↑  Herst, K. Kris. "Patty Jo Watson". About.com. 2009-08-19 அன்று பார்க்கப்பட்டது.
5. 1 2  "Academy Fellows: Patty Jo Watson, Ph.D." Academy of Science-St. Louis. 2011-07-24 அன்று மூலம் பரணிடப்பட்டது. 2009-08-19 அன்று பார்க்கப்பட்டது.
6. 1 2  Svitil, Kathy A. (November 1, 2002). "The 50 Most Important Women in Science". *Discover*. பன்னாட்டுத் தர தொடர் எண்:0274-7529.. பார்த்த நாள்: 2009-08-26.
7. ↑   பரணிடப்பட்டது 2007-09-25 at the வந்தவழி இயந்திரம். Retrieved 2010-2-12.
**தமிழர் திருமணம்** எனும் நூல், 1956 ஆம் ஆண்டில் தேவநேயப் பாவாணரால் எழுதப்பட்டது. நூலாசிரியர் தேவநேயப் பாவாணர் நூல் முகவுரையில் பின்வருமாறு குறிப்பிடுகிறார்:


|  |  |  |
| --- | --- | --- |
| "| **Script error: No such module "Trim quotes".** | "|

இந்நூலின் முன்னுரையிலே வாழ்க்கை நோக்கம், வாழ்க்கைமுறை, இல்லறச்சிறப்பு, திருமணமும் கரணமும், மணமக்கள் பெயர், அன்பும் காதலும் காமமும் எனும் தலைப்புக்களில் திருமணம் என்பதை வரையறுக்கின்றார் பாவாணர். நூலிலே, பண்டைத்தமிழ்மணம் எனும் குறுந்தலைப்பின் கீழ் பண்டைக்காலத்தில் நிலவிவந்த மணவகை, மணத்தொகை, மணநடைமுறை முதலியன பற்றி பேசுகிறார்; இடைக்கால மாறுதல்கள் எனும் குறுந்தலைப்பின் கீழ் பிராமணப் புரோகிதமும் வடமொழிக்கரணமும், ஆரியக்கரணத்தால் விளைந்த தீமைகள், குலக்கட்டுப்பாடு மிகை, பொருந்தா மணமும் வீண்சடங்கும் என்ற தலைப்புக்களில் திருமண முறையிலுள்ள குறைகளைச் சாடுகின்றார்; திருமணச் சீர்திருத்தம் எனும் தலைப்பின் கீழ் சீர்திருத்த இயக்கம், பெற்றோர் கவனிக்க வேண்டியவை, மணமக்கள் கவனிக்க வேண்டியவை, உற்றார் உறவினர் கவனிக்க வேண்டியவை, அரசியலார் கவனிக்க வேண்டியவை, போலிச்சீர்திருத்த மணங்கள், பெண்டிர் சமன்மை ஆகிய எவ்வெவற்றில் மாற்றம் கொண்டுவரப்பட வேண்டும் எனவும் உரைக்கின்றார்.
அக்டோபர் 10, 2008 அன்று சோயூசு டிஎம்ஏ-13 பயணத்திற்கு முன்னதாக பைக்கானூர் விண்வெளி ஏவுதளத்தின் "காகரினின் துவக்கம்" சோயூசு ஏவுதளம் 
கசக்சுத்தானில் பைக்கானூர் விண்வெளி ஏவுதளத்தின் அமைவிடத்தைக் காட்டும் நிலப்படம்
**பைக்கானூர் விண்வெளி ஏவுதளம்** (*Baikonur Cosmodrome*, உருசியம்: космодром «Байконур») உலகின் முதலாவதும் மிகப்பெரியதுமான விண்வெளி ஏவுதள நிலையமாகும். இது கசக்சுத்தானில் பாலை புல்வெளியில் (இசுடெப்பி) ஏரல் கடலுக்கு கிழக்கில் ஏறத்தாழ 200கிமீ (124 மைல்) தொலைவில், சைர் தர்யா ஆற்றுக்கு வடக்கில் கடல் மட்டத்திற்கு 90 மீட்டர் உயரமான இடத்தில் அமைந்துள்ளது. இதன் அண்மையில் உள்ள தொடர்வண்டி நிலையம் *இத்யுர்தம்* ஆகும். இதனை கசக் அரசு உருசியாவிற்கு (தற்போது 2050 வரை) குத்தகைக்கு கொடுத்துள்ளது. இந்த நிலையத்தை உருசிய நடுவண் விண்வெளி நிறுவனமும் *உருசிய விண்வெளிக் காப்புப் படை*யும் கூட்டாக மேலாண்மை செய்கின்றன. குத்தகைக்கு விடப்பட்டுள்ள நிலப்பகுதி நீள்வட்ட வடிவில் கிழக்கு-மேற்காக 90கிமீ (56 மைல்) நீளமும் வடக்கு-தெற்காக 85கிமீ (53 மைல்) நீளமும் உள்ளது. இதன் மையத்தில் விண்வெளி மையம் அமைந்துள்ளது. பிந்தைய 1950களில் சோவியத் ஒன்றியத்தால் சோவியத் விண்வெளித் திட்டத்திற்கான அடித்தளமாக இந்த நிலையம் கட்டமைக்கப்பட்டது. தற்போதைய உருசிய விண்வெளித் திட்டத்தில் பைக்கானூரிலிருந்து ஓராண்டில் வணிகத்திற்கான, படைத்துறைக்கான, அறிவியலுக்கான பல பயணங்கள் ஏவப்பட்டு வருகின்றன. தற்போது, அனைத்து ஆளுள்ள விண்வெளிப் பயணங்களும் பைக்கானூரிலிருந்து ஏவப்படுகின்றன.

மனித வரலாற்றிலேயே முதல் ஆளுள்ள விண்கலமான வஸ்தோக் 1 மற்றும் அதன் முன்னோடியான, உலகின் சுழல்தட விண்கலமான இசுப்புட்னிக் 1 பைக்கானூரின் ஏவுதளங்களில் ஒன்றிலிருந்துதான் ஏவப்பட்டன; இந்த ஏவுதளம் யூரி ககாரின் நினைவாக காகரினின் துவக்கம் என்று பெயரிடப்பட்டுள்ளது.

மேற்சான்றுகள்
-------------

1. ↑  Wilson, Jim (2000-08-05). "Safe Launch For Critical Space Station Module". பாப்புலர் மெக்கானிக்ஃசு.. பார்த்த நாள்: 2009-08-12.
2. ↑  "Baikonur Cosmodrome". International Launch Services.
3. ↑  "Baikonur Cosmodrome". நாசா. 24 டிசம்பர் 2011 அன்று பார்க்கப்பட்டது.
|  |
| --- |
| நாடகம் |
| நாடகக் கலைகள் |
| தமிழர் நாடகக் கலை |
| ஈழத்தமிழ் நாடகங்கள் |
| நாடக வகைகள் |
| நாடகப்படம் |
| நாடக வரலாறுகள் |
| தமிழ் நாடக வரலாறு |
| கிரேக்க நாடக வரலாறு |
| ரோமானிய நாடக வரலாறு |
| எகிப்திய நாடக வரலாறு |
| மராட்டிய நாடக வரலாறு |
| இங்கிலாந்து நாடக வரலாறு |
| சோவியத் நாடக வரலாறு |
| சீன நாடக வரலாறு |
| அமெரிக்க நாடக வரலாறு |
| ஜெர்மன் நாடக வரலாறு |
| பிரெஞ்சு நாடக வரலாறு |
| சமஸ்கிருத நாடக வரலாறு |
| தொகு  |

தமிழர் மரபில் தோன்றி வளர்ந்து நிலைபெற்று நிற்கும் நாடகக்கலையை தமிழர் நாடகக்கலை எனலாம். தமிழ் மரபில் கதை தழுவிவரும் ஆட்டத்தைக் கூத்து என்பர். வசனத்தில் பெரும்பாலும் அமைவதை நாடகம் என்பர். கூத்தும் நாடகமும் நெருக்கமுடைய கலைகள். இவை தமிழர் சூழமைவு கதைகளையும், அழகியலையும், கலைநுட்பத்தையும் வெளிப்படுத்துகின்றன.

வரலாறு
------

*முதன்மைக் கட்டுரை* *தமிழ் நாடக வரலாறு*

இயல், இசை, நாடகம் என்று முத்தமிழ்களில் ஒன்றாக நாடகத்தை முன்னிறுத்தி தொன்று தொட்டு தமிழர் நாடகக்கலையில் ஈடுபட்டு வருகின்றனர். தொல்காப்பியம், சிலப்பதிகாரம் போன்ற நூல்களில் நாடகம் பற்றி பல குறிப்புகள் உண்டு. எடுத்துக்காட்டாக சிலப்பதிகாரத்தில் தரப்பட்டிருக்கும் நாடக அரங்கம் பற்றிய குறிப்பு பின்வருமாறு: இக்குறிப்பு தமிழர் அன்றே நாடகத்தின் பல கூறுகளை கவனித்து நாடகம் போட்டதைக் குறிக்கலாம்.


|  |  |  |
| --- | --- | --- |
| "| நூல்நெறி மரபின் அரங்கம் அளக்கும்
கோலளவு இருப்பத்து நல்விர லாக
எழுகோல் அகலத்து எண்கோல் நீளத்து 
ஒருகோல் உயரத்து உறுப்பின தாகி
உத்திரப் பலகையோடு அரங்கின் பலகை
வைத்த இடைநிலம் நாற்கோ லாக
ஏற்ற வாயில் இரண்டுடன் பொலியத்
தோன்றிய அரங்கில்.... | "|
| — அரங்கேற்றக்காதை 99-106-வது வரிகள் |

ஈழத்தமிழ் நாடகங்கள்
-------------------

*முதன்மைக் கட்டுரை: ஈழத்தமிழ் நாடகங்கள்*

ஈழத்துத் தமிழ் நாடகங்களை மரபுவழி நாடகங்கள், நவீன நாடகங்கள் என்ற இரு பெரும் பிரிவுகளுக்குள் அடக்கலாம். பண்டைய கூத்து முறைப்படி அமைந்த நாடகங்களே மரபு வழி நாடகங்களாகும். ஆங்கிலேயர் வருகையின் பின்னர் வந்து புகுந்த வசனம் பேசி நடிக்கும் நாடகங்களும் அதையொட்டிப் பின்னர் எழுந்த நவீன பாணி நாடகளும் நவீன நாடகங்களாகும்.

மேற்கோள்கள்
-----------

1. ↑  ஜீவன். (2000). *தமிழ் மரபு வழி நாடக மேடை*. சென்னை: நர்மதா பதிப்பகம். பக்கம் 53.

வெளி இணைப்புகள்
---------------

* காயாத கானகத்தே - பிபிசி தமிழோசை
* நாடகம் நான்கு - சி.மௌனகுரு, நா.சுந்தரலிங்கம், இ.முருகையன், இ.சிவானந்தன் பரணிடப்பட்டது 2006-05-10 at the வந்தவழி இயந்திரம்
* Kalki Y2k\_ NRI
**பைசாலி டால்மியா** (*Baishali Dalmiya*) என்பவர் கட்டுமான நிறுவனமான எம். எல் டால்மியா & கோ. லிமிடெடின் இயக்குநர் ஆவார். இவர் மேற்கு வங்க சட்டமன்றத்தின் முன்னாள் உறுப்பினர் ஆவார். 2016 முதல் ஏப்ரல் 2021 வரை பாலி சட்டமன்றத் தொகுதியின் சட்டமன்ற உறுப்பினராக இவர் பதவி வகித்தார். பைசாலி இந்திய துடுப்பாட்ட நிர்வாகியும் தொழிலதிபருமான ஜக்மோகன் டால்மியாவின் மகள் ஆவார்.

பைசாலி 2016-ல் தனது தந்தையின் மரணத்திற்குப் பிறகு அரசியலில் சேர்ந்தார். இவர் அகில இந்திய திரிணாமுல் காங்கிரசு கட்சியில் இணைந்தார். இதன் பின்னர் நடைபெற்ற சட்டமன்ற தேர்தலில் பாலி சட்டமன்றத் தொகுதியில் போட்டியிட இவருக்கு வாய்ப்பு வழங்கப்பட்டது. இதன் மூலம் மாநில சட்டமன்றத்திற்குத் தேர்ந்தெடுக்கப்பட்டார்.

22 சனவரி 2021 அன்று, வைசாலி, கட்சி விரோத நடவடிக்கைகளுக்காக அகில இந்திய திரிணாமுல் காங்கிரசு கட்சியிலிருந்து நீக்கப்பட்டார். இதன் பின்னர் ஜனவரி 20, 2021 அன்று, புது தில்லியில் அமித் சா முன்னிலையில் ராஜீப் பானர்ஜி, பிரபீர் கோஷல், ரத்தின் சக்ரவர்த்தி மற்றும் ருத்ரனில் கோஷ் ஆகியோருடன் பாரதிய ஜனதா கட்சியில் சேர்ந்தார். இவர் 2021 மேற்கு வங்க சட்டமன்றத் தேர்தலில் பாரதிய ஜனதா கட்சி வேட்பாளராக பாலி சட்டமன்றத் தொகுதியில் போட்டியிட்டுத் தோல்வியுற்றார். இத்தேர்தலில் இவரை அகில இந்திய திரிணாமுல் காங்கிரசு வேட்பாளர் டாக்டர் ராணா சட்டர்ஜி தோல்வியடையச் செய்தார்.

சர்ச்சைகள்
----------

13 ஏப்ரல் 2015 அன்று, கல்கத்தா லெதர் வளாகம் தோல் பதனிடுபவர்கள் சங்கம் எம். எல். டால்மியா & கோ. லிமிடெட் மற்றும் பைஷாலி டால்மியா மற்றும் அவரது சகோதரர் அவிஷேக் டால்மியா உள்ளிட்ட அதன் இயக்குநர்கள் மீது மோசடி மற்றும் நிதியைப் தவறாகப் பயன்படுத்தியதாகப் புகார் அளித்தது. பொதுச் செயலாளர் இம்ரான் அகமது கானின் கூற்றுப்படி, காவல்துறை விசாரணை நடத்த அந்த இடத்திற்குச் சென்று புகாரை முதல் தகவல் அறிக்கையாக மாற்றியது (எண். 90/15). 5 மார்ச் 2021 அன்று, அப்போதைய அகில இந்திய திரிணாமுல் காங்கிரசு தேர்தல் முகவரான ராணா சட்டர்ஜி, பைஷாலி டால்மியாவின் வேட்புமனு ஆவணத்தில் உள்ள குற்றவியல் முன்னோடி குறித்த சரியான தகவல்களைத் தராததற்காக, அவர் மீது நடவடிக்கை எடுக்குமாறு தேர்தல் ஆணையத்திடம் புகார் அளித்தார்.

மேற்கோள்கள்
-----------

1. ↑  "M. L. Dalmiya & Co. Ltd. - Company, directors and contact details | Zauba Corp". *www.zaubacorp.com*. 2021-05-03 அன்று பார்க்கப்பட்டது.
2. ↑  An Interview with Baishali Dalmiya, the cement daughter of India
3. ↑  "TMC MLA threatens to sue party leader over 'cut money' accusation". *Hindustan Times* (ஆங்கிலம்). 2019-07-01. 2020-04-11 அன்று பார்க்கப்பட்டது.
4. ↑  "Baishali Dalmiya from Bally: An unexpected entrant's foray into politics begins today". *The Indian Express* (ஆங்கிலம்). 2016-04-25. 2020-04-11 அன்று பார்க்கப்பட்டது.
5. ↑  "MLA Baishali Dalmiya Expelled From TMC For Anti-Party Activities". *Outlook (India)*. 2021-05-03 அன்று பார்க்கப்பட்டது.
6. ↑  "Rajib Banerjee and 4 Other Former Trinamool Leaders Join BJP Ahead of West Bengal Elections". *www.News 18* (ஆங்கிலம்). 2021-02-13 அன்று பார்க்கப்பட்டது.
7. ↑  "Association accuses leather complex constructor of fraud - International Leather Maker". *internationalleathermaker.com* (ஆங்கிலம்). 2021-05-03 அன்று பார்க்கப்பட்டது.
8. ↑  Banerjee, Rupak (March 26, 2021). "TMC wants EC to nix Baishali nomination". *The Times of India* (ஆங்கிலம்). 2021-05-03 அன்று பார்க்கப்பட்டது.
}}
**இரண்டாம் செயவர்மன்** ( *Jayavarman II* ; ஆட்சி. 1255-1274 கிபி), அல்லது **செயசிம்மன்** எனவும் அறியப்படும் இவர் மத்திய இந்தியாவிலிருந்த பரமார வம்சத்தின் அரசனாவார். இவர் தனது மூத்த சகோதரர் சைதுகிதேவனுக்குப் பிறகு மால்வாவை பகுதியில் ஆட்சி செய்தார்.

வரலாறு
------

இவரது காலத்திய பல்வேறு கல்வெட்டுகளில் "செயவர்மன்" அல்லது "செயசிம்மன்" என்ற பெயர்களால் குறிப்பிடப்பட்டுள்ளார். கிபி 1274 மாந்ததா செப்புத் தகடு கல்வெட்டில், இவர் "செயவர்மன்" எனவும் "செயசிம்மன்" எனவும் குறிப்பிடப்படுகிறார். கடந்த காலத்தில், செயவர்மனும் செயசிம்மனும் இரு வேறு நபர்களா என்ற சர்ச்சை வரலாற்றாசிரியர்களிடையே இருந்தது.  

செயவர்மனின் பல கல்வெட்டுகள் அவர் மண்டப-துர்காவில் (இன்றைய மாண்டு ) தங்கியிருந்ததாகக் குறிப்பிடுகின்றன. செயவர்மனோ அல்லது அவரது முன்னோடியான சைதுகியோ பாரம்பரியமான பரமார தலைநகரை தார் நகரிலிருந்து மாண்டுவுக்கு கொண்டு சென்றிருக்கலாம். மாண்டு அவர்களுக்கு ஒரு சிறந்த தற்காப்பு நிலையை வழங்கியது. சுற்றியுள்ள மலைகளும், நர்மதா பள்ளத்தாக்கும் அவர்களை பாதுகாத்தது. அண்டை நாடுகளின் தாக்குதல் அச்சுறுத்தல்களின் காரணமாக இது நடந்திருக்கலாம். தில்லியின் சுல்தான் நசீர்-உத்-தினின் தளபதியான பால்பன் இந்த நேரத்தில் பரமாரப் பிரதேசத்தின் வடக்கு எல்லையை தாக்கி அதை கைப்பற்றினான். ஏறக்குறைய அதே நேரத்தில், தேவகிரியின் யாதவ மன்னர் கிருட்டிணன், குசராத்தின் வகேலா மன்னர் விசாலதேவன் ஆகியோரின் தாக்குதலையும் பரமாரர்கள் எதிர்கொண்டனர். 

செயவர்மனுக்குப் பிறகு அவனுடைய மகன் இரண்டாம் அருச்சுனவர்மன் ஆட்சிக்கு வந்தான். இவன் பலவீனமான ஆட்சியாளான இருந்தான்.  சமசுகிருத மொழியிலும், நாகரி எழுத்துக்களிலும் செயவர்மன் ஆட்சியின் பல கல்வெட்டுகள் கண்டுபிடிக்கப்பட்டுள்ளன.

சான்றுகள்
---------

1. ↑  Bhatia 1970.
2. 1 2  Sircar 1959, ப. 146.
3. 1 2  Bhatia 1970, ப. 155.
4. ↑  Trivedi 1991, ப. 203.
5. ↑  Majumdar 1977.

### உசாத்துணை

* Bhatia, Pratipal (1970). *The Paramāras, c. 800-1305 A.D.*. Munshiram Manoharlal. .
* Lal, Hira (1916). *Descriptive lists of inscriptions in the Central provinces and Berar*. Nagpur: Government Central Press. .
* Majumdar, Asoke Kumar (1977). *Concise History of Ancient India: Political history*. Munshiram Manoharlal. .
* Sircar, D. C. (1959). "Mandhata Plates of Paramara Jayasimha-Jayavarman, V. S. 1331". *Epigraphia Indica*. **32**. Archaeological Survey of India`. .
* Sircar, D. C. (1966). "Bhilsa inscription of the time of Jayasimha, Vikrama 1320". *Epigraphia Indica*. **35**. Archaeological Survey of India.
* Harihar Vitthal Trivedi (1991). *Inscriptions of the Paramāras (Part 2)*. Corpus Inscriptionum Indicarum Volume VII: Inscriptions of the Paramāras, Chandēllas, Kachchapaghātas, and two minor dynasties. Archaeological Survey of India. .
**நியூயார்க் நவீனக்கலை அருங்காட்சியகம்** *( Museum of Modern Art )* **(MoMA)** என்பது உலகளவில் மிகவும் நவீன கலை ஆக்கங்களைக் கொண்டிருக்கின்ற அருங்காட்சியகம் ஆகும். இது ஐக்கிய அமெரிக்காவின் நியூயார்க் நகரத்தின் 53ஆவது தெரு மான்காட்டன் கட்டடத்தில் இயங்கிவருகிறது. நவீன மற்றும் சமகாலக் கலை கண்ணோட்டத்தை இந்த அருங்காட்சியகத்தில் உள்ள சேகரிப்புகள் வழங்குகின்றன.  கட்டிடக்கலை  மற்றும்  கலை வடிவமைப்பு முறைகள் வரைகலை வண்ணம் தீட்டுதல், சிற்பம் , புகைப்படம் எடுத்தல், அச்சிட்ட சித்திரப் புத்தகங்கள் மற்றும் கலைஞர்களின் புத்தகங்கள், திரைப்படம் மற்றும் மின்னணு ஊடகங்கள் உட்பட ஏராளாமான படைப்புகள் இங்கு காணக்கிடைக்கின்றன.

நவீனக்கலை வடிவங்கள்
-------------------

கலை என்பது ஓவியம்,சிற்பம் என்பதை எல்லாம் கடந்து அறிவியல் தொழில்நுட்பங்களைப் பயன்படுத்தி, ஒரு சட்டகத்துள் அடக்காமல் ஒளி, ஒலி காட்சிகளையும் அசைவுரு படிமங்களையும் உருவாக்கி, வெளிப்படுத்துகின்ற தன்மை இங்கு மிகுதியாக இருக்கின்றது. 
இன்சலேசன் என்கிற பல்வேறு பொருட்களைக் கொண்டு உருவாக்குகின்ற கலைவடிவம் மிகுதியாக உள்ளது. எடுத்துக்காட்டாக 50க்கும் மேற்பட்ட சுவர் கடிகாரங்களை சுமார் 30அடி உயரமும், 40அடி அகலமும் உள்ள சுவரில் நேர்த்தியாக மாட்டப்பட்டுள்ளது போன்றும், இருபது தொலைக்காட்சிப் பெட்டிகள் ஒன்றன்பின் ஒன்றாக ஐந்து வரிசையில் அடுக்கி ஒவ்வொரு தொலைக்காட்சியிலும் படிமங்களைத் தோன்ற வைத்து பார்வையாளர்களுக்கு வித்தியாசமான உணர்வைத் தோன்றவைத்தல், தேனீர் கடையில் இருக்கின்ற அத்தனைப் பொருட்களையும் கொண்டு ஒருபடைப்பு, இப்படி நீள்கிறது. 

இப்படி பல்வேறு வகையான வெளிப்பாடுகள் இருந்தாளும் நிறங்களையும், கோடுகளையும் பயன்படுத்தி கித்தானில் வரையப்பட்ட ஓவியங்களும் உள்ளன.

### தேர்ந்தெடுக்கப்பட்ட தொகுப்புகள்

* Paul Cézanne, The Bather, 1885–1887Paul Cézanne, *The Bather,* 1885–1887
* Vincent van Gogh, The Starry Night, 1889Vincent van Gogh, *The Starry Night*, 1889
* Vincent van Gogh, The Olive Trees with the Alpilles in the Background, 1889Vincent van Gogh, *The Olive Trees with the Alpilles in the Background*, 1889
* Paul Gauguin, Te aa no areois (The Seed of the Areoi), 1892Paul Gauguin, *Te aa no areois* *(The Seed of the Areoi)*, 1892
* Henri Rousseau, La Bohémienne endormie (The Sleeping Gypsy – Zingara che dorme), 1897Henri Rousseau, *La Bohémienne endormie* (*The Sleeping Gypsy –* *Zingara che dorme*), 1897
* Henri Rousseau, The Dream, 1910Henri Rousseau, *The Dream*, 1910
* Kazimir Malevich, Suprematist Composition: White on White, 1918Kazimir Malevich, *Suprematist Composition:* *White on White*, 1918

### Notes

1. 1 2  Top 100 Art Museum Attendance, *The Art Newspaper*, 2014. Retrieved July 15, 2014.
2. ↑  Kleiner, Fred S.; Christin J. Mamiya (2005). "The Development of Modernist Art: The Early 20th Century". *Gardner's Art through the Ages: The Western Perspective*. Thomson Wadsworth. பக். 796. பன்னாட்டுத் தரப்புத்தக எண்:0-495-00478-2.. "The Museum of Modern Art in New York City is consistently identified as the institution most responsible for developing modernist art ... the most influential museum of modern art in the world."
3. ↑  "Museum of Modern Art – New York Art World". 2009-02-23 அன்று மூலம் பரணிடப்பட்டது. 2015-04-05 அன்று பார்க்கப்பட்டது.
4. ↑  தூரிகைச் சிறகுகள், ஓவியர் புகழேந்தி பக்.41
**சூரிய நாட்காட்டி** (Solar Calendar) சூரியனை வலம் வரும் புவியின் நிகழிடத்தைப் பொறுத்து நாட்களை அமைத்த நாட்காட்டி ஆகும். மாறாக வான்வெளியில் நகர்வதாக உணரப்படும் சூரியனின் நிகழிடத்தை கொண்டு அமைக்கப்பட்ட நாட்காட்டி என்றும் கூறலாம்.

காலநிலை ஆண்டு தழுவிய சூரிய நாட்காட்டிகள்
----------------------------------------

சூரிய வலப்பாதையில் புவியின் நிகழிடம் சம இரவு நாள் கொண்டு கணிக்கப்படுமானால், அந்த நாட்காட்டியால் பருவ காலங்களை துல்லியமாக காட்ட வியலும். அத்தகைய நாட்காட்டி **காலநிலை ஆண்டு தழுவிய சூரிய நாட்காட்டி** என அறியப்படுகிறது.

கீழ்கண்டவை காலநிலை ஆண்டு தழுவிய சூரிய நாட்காட்டிகள்:

* கிரெகொரியின் நாட்காட்டி
* யூலியின் நாட்காட்டி
* பஹாய் நாட்காட்டி
* இந்து நாட்காட்டி
* இரானியன் நாட்காட்டி
* மலையாளம் நாட்காட்டி
* தமிழ் நாட்காட்டி
* தாய் சூரிய நாட்காட்டி

மேற்கண்ட ஒவ்வொரு நாட்காட்டியிலும் 365 நாட்கள் கொண்ட ஆண்டும் நெட்டாண்டுகளில் ஓர் நாள் கூடுதலாக கொண்ட ஆண்டும் உள்ளன.

விண்மீன் ஆண்டு தழுவிய சூரிய நாட்காட்டிகள்
-----------------------------------------

புவியின் நிகழிடம் நிலையான விண்மீன்களைக் கொண்டு கணக்கிடப்படுமானால், அந்நாட்காட்டியின் நாட்கள் விண்மீன்களை உள்ளடக்கிய சோதிட ராசிகளின் அருகே சூரியன் காணப்படும் நிலையை குறிக்கும். அத்தகைய நாட்காட்டி **விண்மீன் ஆண்டு தழுவிய சூரிய நாட்காட்டி** என அறியப்படுகின்றன.

இந்து நாட்காட்டி மற்றும் வங்காள நாட்காட்டி விண்மீன் ஆண்டு தழுவிய சூரிய நாட்காட்டிகள் ஆகும். இந்த நாட்காட்டிகளிலும் 365 நாட்கள் கொண்ட ஆண்டும் நெட்டாண்டுகளில் ஓர் நாள் கூடுதலாக கொண்ட ஆண்டும் உள்ளன.

சூரியசந்திர நாட்காட்டிகள்
-------------------------

சூரியசந்திர நாட்காட்டிகள் அடிப்படையில் சூரிய நாட்காட்டிகளாயினும், அவை சந்திரனின் பிறைகளையும் காட்டுகின்றன. அந்த நாட்காட்டிகளில் மாதங்கள் முழு சந்திர மாதங்களைக் கொண்டிருப்பதால், சூரிய நாட்காட்டி போல புவியின் நிகழிடத்தை சூரியனின் வலப்பாதையில் சரியாக கணிக்க வியலாது.

இதனையும் காண்க
--------------

* சந்திர நாட்காட்டி
* சூரியசந்திர நாட்காட்டி

வெளியிணைப்புகள்
---------------

* யூதர்கள் நாட்காட்டி
* இசுலாம் மற்றும் எபிரேய நாட்காட்டிகளுக்கிடையே உள்ள ஒற்றுமை (பிடிஎஃப்)
**மாநில பெரும்பரப்பு இணையம்** (**S**tate **W**ide **A**rea **N**etwork ) என்பது இந்திய அரசின் தேசிய இணைய அரசு திட்ட செயல்பாட்டுக்கு பயன்படுத்தக்கூடிய ஒரு முக்கிய கட்டமைப்பு ஆகும். இதன் மூலம் மாநில தலைமையகம், மாவட்ட தலைமையகம், மற்றும் தொகுதி தலைமையகம் இணையம் மூலம் இணைக்கப்படும். இந்த செயல் திட்டம் 2005 ஆம் ஆண்டு முதல் அனுமதி அளிக்கப்பட்டு நடைமுறையில் உள்ளது.  

இந்த திட்டம் தகவல் தொழில்நுட்பத்துறையின் கட்டுப்பாட்டின் கீழ் கொண்டுவரப்பட்டது .இந்த திட்டத்தால் இந்த இணையத்தை பயன்படுத்தும் அனைத்து அரசு துறைகளும் அதிவேக பாதுகாப்பான வரையறுக்கப்பட்ட பயனர் குழு உருவாக்கப்படும் .இதன் மூலம் தரவுகள் மற்றும் பல்லூடகம் பரிமாற்றம் மற்றும் பரிவர்த்தனை செய்ய முடியும். இந்திய நாட்டில் உள்ள 31 மாநிலம் மற்றும் யூணின் பிரதேசத்தில் இத்திட்டம் செயல்பாட்டில் உள்ளது.

சான்றுகள்
---------

1. ↑  "காப்பகப்படுத்தப்பட்ட நகல்". 2014-10-27 அன்று மூலம் பரணிடப்பட்டது. 2014-10-23 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2013-10-10 அன்று மூலம் பரணிடப்பட்டது. 2014-10-23 அன்று பார்க்கப்பட்டது.

வெளி இணைப்புகள்
---------------
**தேசிய வகை செயின்ட் திரேசா கான்வென்ட் தமிழ்ப்பள்ளி** (Sekolah Jenis Kebangsaan (T) St. Teresa Convent) மலேசியாவின் பேராக் மாநிலத்தின் தைப்பிங் எனும் நகரில் அமைந்துள்ளது. பள்ளியின் தலைமையாசிரியராக சிவரத்தினமும் பெற்றோர் ஆசிரியர் சங்கத்தின் தலைவராக இரவிந்திரனும் பணியாற்றுகின்றனர். 2014 நிலவரப்படி பள்ளியில் 634 மாணவர்களும் 37 ஆசிரியர்களும் உள்ளனர்.

வரலாறு
------

1903 இல் கிறித்துவக் கன்னித்துறவியான சகோதரி யூஃபெரெசால் (Sister Euphraise) எட்டுக் குழந்தைகளுடன் தமிழ் பயிற்றுவிக்கும் வகுப்பாக ’கிலியன் பா’ (Klian Pau) இல் இப்பள்ளி ஆரம்பமானது. பின்னர் அவர் தைப்பிங் சென்று அங்கு புனித லூசிஸ் சர்ச்சுக்குப் பின்புறமுள்ள ஒரு அறையில் 26 மாணவர்களுக்கு தமிழ் கற்பித்தார். 1921 இல் பள்ளியை மேலும் ஒரு அறைக்கு விரிவுபடுத்தி நான்கு மற்றும் ஐந்தாம் வகுப்பு மாணவர்களுக்குத் தமிழ் கற்பிப்பித்தார். ஆண்டுகள் செல்லச்செல்ல பள்ளி மேலும் வளரத் தொடங்கியது. 1933 இல் பெராக் கல்வித்துறையின் கீழ் மாநிலத்தின் இரண்டாவது தமிழ்ப்பள்ளியாகப் பதிவு செய்யப்பட்டது. அச்சமயம் பள்ளியின் மாணவர் எண்ணிக்கை 320 ஆக இருந்தது. அருள்திரு அன்னை யூஃபெராஸ் பள்ளியின் முதல் தலைமையாசிரியையாகப் பொறுப்பு வகித்தார்.

மேற்கோள்கள்
-----------

* SJK (T) St Theresa’s Convent aims to be among the best-performing Tamil schools-New Straits Times, 12/05/2014
**திரெசுடன் வெள்ளை வைரம்** ('*Dresden White Diamond*) ( **திரெசுடன் ஒயிட்** அல்லது **சாக்சன் ஒயிட்** என்றும் அழைக்கப்படுகிறது) 62-காரட் (12.4 கிராம்) எடை கொண்ட பட்டைத் தீட்டப்பட்ட வைரமாகும்.  தென்னிந்தியாவின் கோல்கொண்டாசுரங்கங்களில் இருந்து தோன்றியிருக்கலாம். 

இதன் பெயர் ஜெர்மனியின் சாக்சனியின் தலைநகரான திரெசுடனில் இருந்தும், இரத்தினத்தின் வெள்ளை நிறத்திலிருந்தும் பெறப்பட்டது.

வரலாறு
------

வைரத்தை முதன்முதலில் சாக்சனியின் அரசரான முதலாம் பிரடெரிக் அகஸ்டஸ்க்குக் காட்டியபோது, அவர் ரத்தினத்தின் வெட்டு, தெளிவு மற்றும் வண்ணத்தால் மிகவும் ஈர்க்கப்பட்டு அதை எந்த விலைக்கும் வாங்க நினைத்தார். வைரத்திற்கு அவர் $750,000 முதல் $1,000,000 இடையே ஏதாவது ஒரு தொகையை செலுத்தியதாகக் கூறப்படுகிறது. 

 2012 இல் கிரீன் வால்ட்
தனது மகத்தான சேகரிப்புகளை வைப்பதற்காக, அவர் திரெசுடன் கோட்டையில் கிரீன் வால்ட் எனும் மாளிகையை அமைத்தார். 

1746 ஆம் ஆண்டில், ஜீன் ஜாக் பல்லார்ட் தனது அரசன் பிரடெரிக் அகஸ்டஸுக்காக விரிவான இந்த பொக்கிஷ மாளிகையை வடிவமைத்து அதன் வடிவமைப்பின் உச்சியில் இந்த வைரம் வைக்கப்பட்டது. இருப்பினும், ஏழாண்டுப் போரின் முடிவில் இந்த மாளிகை சேதமடைந்தது. பின்னர் **திரெசுடன் வெள்ளை வைரம்** 19 பெரிய வைரங்கள் மற்றும் 216 சிறிய கற்களால் வடிவமைக்கப்பட்ட தோள்பட்டை முடிச்சு ஆபரணத்தில் இணைக்கப்பட்டது. 

முதலாம் உலகப் போருக்குப் பிறகு, இதிலுள்ள பொருட்கள் பொதுக் காட்சிக்கு வைக்கப்பட்டன. இரண்டாம் உலகப் போரின் ஆரம்பம் வரை அவைகள் அங்கேயே இருந்தன. 1942 இல் போரின் உச்சத்தில், சேகரிப்புகள் கோனிக்ஸ்டீன் கோட்டைக்கு மாற்றப்பட்டன.

1945 ஆம் ஆண்டில், சோவியத் இராணுவ ஆணையம் கிரீன் வால்ட் உள்ளடக்கங்களை மாஸ்கோவிற்கு எடுத்துச் சென்றது. ஆனால் 1958 இல் அவற்றைப் பாதுகாப்பாக திருப்பி அனுப்பியது. அசல் திரெசுடன் அருங்காட்சியகம் இருந்த அதே தளத்தில் கட்டப்பட்ட திரெசுடனின் நவீன அருங்காட்சியகத்தில் சேகரிப்புகள் காட்சிக்கு வைக்கப்பட்டன.

நவம்பர் 25, 2019 அன்று, 2019 திரெசுடன் கொள்ளையின் போது, கிரீன் வால்ட்டில் இருந்த வெள்ளை வைரம் உட்பட நகைகளில் பெரும்பகுதியை திருடர்கள் குழு திருடிச் சென்றது.  

நவம்பர் 17, 2020 அன்று, திருட்டு தொடர்பாக மூன்று பேர் பெர்லினில் கைது செய்யப்பட்டனர். 1,638 பேர் அடங்கிய காவல் துறை அதிகாரிகளின் நடவடிக்கையானது முக்கியமாக தெற்கு பெர்லினில் உள்ள நியூகோல்னில் அவர்களின் தேடுதலை மையப்படுத்திய பின்னர்.

சான்றுகள்
---------

1. 1 2 3 4 5  "Dresden White Diamond". *InternetStones.com*. 2008-07-05 அன்று மூலம் பரணிடப்பட்டது. 2019-11-30 அன்று பார்க்கப்பட்டது.
2. ↑  Balfour, Ian (1987). *Famous Diamonds*.
3. ↑  Givetash, Linda and Carlo Angerer (2019-11-28). "62-carat diamond among nearly 20 jewels stolen in German museum heist". *NBC News* (ஆங்கிலம்). 2019-11-30 அன்று பார்க்கப்பட்டது.
4. ↑  France-Presse, Agence (2019-11-28). "Police offer €500,000 reward over Dresden diamond heist". .
5. ↑  "Three arrested over spectacular Dresden museum jewellery heist". *Al Jazeera*. Al Jazeera Media Network. 17 November 2020. 22 February 2022 அன்று பார்க்கப்பட்டது.